Den Vest-Sjællandske Avis, 1820-10-03
Nyeste Post-Efterretninger. Det vedbliver at være forunderligt taust fra Portugal. – De officielle Efterretninger man har fra Lissabon, ville ikke gaae ud over den 6te September. Det er især mærkværdigt, at man ikke hører noget rigtigt derom fra England, uagtet Communicationen over Havet staaer der aaben med Portugal, men ligesom det maae være alle Regieringers Jnteresse paa Fastlandet, at disse forbryderiske og fordærvelige Militaire Oprør ikke udbrede sig videre, saaledes er det Englands store Jnteresse at Revolutionen ikke bliver udført i Portugal i det mindste ikke i den Mand, hvori den var begyndt; thi som man rigtig bemærket fra Paris, er Aanden af den hele Revolution i Portugal ganske imod England; thi det er bekiendt at den største Utilfredshed har længe hersket i Portugal overden Engelske Jndflydelse; især over at saa mange Englændere ere ansatte i den Portugisiske Krigstieneste som dog af andre blot angives til 62 Officerer, nemlig: 23 ved Staden og 39 ved de andre Regimenter.) Over det Portugisiske Regentskabs Afhængighed af det Londonske Cabinet, og overde store Forrettigheder, som England har med Hensyn til Handelen i dette Land, hvilken næsten udelukkende er i dets Hænder. (Prinds Maximilian af Neuvied, siger ogsaa i sin fortreffelige nye Reisebeskrivelse til Brasilien, at selv i Brasilien ere Englænderne i den Grad protegerede, at de Engelske Skibe betale i Rio Janeiro mindre Afgifter end de Portugisiske.) Det er derfore naturligt, at den Engelske Regiering har afsendt en Escadre til Portugal, for i Nøds-Tilfælde at afhente Effecterne fra de Engelske Factorier i Lissabon og Oporto, og at tage de Engelændere ombord som opholde sig i Portugal. Ved en saadan almindelig Misfornøielse med Begivenhederne i dette Land, er det begribeligt, at Sløret over hvad der foregaaer vil blive liggende saalænge som muligt. – Man holder det Skridt af det Portugisiske Regentskab at proclamere de gamle Cortes Sammenkomst, for at være en overmaade klog Forholdsregl. Det nærmere derom fortælles saaledes fra Lissabon: at et Advisskib fra Brasilien skal i det samme Øieblik som Jnsurgenterne i Oporto vilde indføre en nye Regiering, have bragt Kongens Ordre til Regentskabet til at sammenkalde de gamle Cortes Men i den Proclamation, som Regentskabet udstædte den 1ste September, hedder det at denne Sammenkalse er grundet paa overordentlige Fuldmagter, hvormed Regentskabet er forsynet i paatrængende Omstændigheder, og at Hensigten af denne Forholdsregel er, at undersøge Folkets Besværinger paa en lovmæssig Maade, og at forebygge Anarchie og Borgerkrig. – Jmidlertid hedder det i en anden Skrivelse af Lissabon af 2den September, at det er den Spanske Constitution, som tilligemed Regieringens Proclamation er opslaget i alle Gader; at Folket forsamler sig i Mængde paa Gaderne, at dets Jubel er overordentlig; at Cardinal-Patriarken bliver modtaget med Jubel, saasnart han lader sig see. – J Lissabon skal det være forresten aldeles roeligt lige til den 6te September. Derimod hører man intet fra Oporto, hverken Ondt eller Godt, uden at Præsidenten for Juntaen i Silveira, skal være afmarscheret imod Lissabon med 15 Linie- og 12 Militsregimenter; og fra Provindserne: at Greve Amarante har erklæret sig heftig imod Silveira, uagtet det er hans Broder, og at Officererne i de sydlige Provindser skulle ligeledes have bifaldet de af Regentskabet tagne Forholdsregel. Det er derfore rimeligt at Udfaldet af Sagen bliver, at en Overeenskomst bliver afsluttet imellem Regentskabet og Jnsurgenterne, om at indføre en nye Statsforfatning, og at Sagen vil gaae af i Rolighed, og i det Gode.